Årsberetning fra styret i Nesoddtangen Vel for 2018

Velets formål er å ivareta medlemmenes felles interesser innen Nesoddtangen Velområde, jf. §1 i vedtekter for Nesoddtangen Vel.

Styret er registrert i frivillighetsregisteret i Brønnøysund med organisasjonsnummer:

998206847

I 2018 hadde Nesoddtangen Vel 143 betalende medlemmer. Velet har tre æresmedlemmer. Styret betaler heller ikke for sitt medlemskap. Så totalt antall medlemmer er 152

**Styret:**

Styret har i perioden bestått av:

Arne Lendl (leder) Furukollstubben 5

Lars B Hotvedt (Kasserer) Tangen terrasse 16A

Jorunn Karin Kvalvik Øvre Utsiktsvei 35B

Lily Vikki Tangen Terrasse 8

Ingunn Hove Tangen Terrasse 7

Kim Wæhle Bergveien 27

Styret er valgkomité

Styrets medlemmer velges for en periode på to år.

Arne Lendl, Ingunn Hove stiller til gjenvalg. Jorunn Karin Kvalvik har meddelt at hun trer ut av styret. Lars B Hotvedt , Lily Vikki og Kim Wæhle har 1 år igjen av sin periode.

**Valgkomitéen er på utkikk etter nye styremedlemmer!**

**Styremøter**

Det har vært åtte styremøter i 2018

**Revisor**

Rolf Dieter Cron

**Økonomi**

Økonomien er noe svekket i 2018 dette fordi vi har øket aktivitetsnivået betraktelig uten å øke inntektene. Velet har bidratt til ny trapp ned til Flaskebekk, klokketårnet på bryggen, planlagt og avholdt konkurranse ang badstue og mye mer som krever midler.

Vi venter fremdeles på forsikringsoppgjør for flåten som ble rent i senk av en båt. Samt at vi håper å få inn omsøkte midler fra Nesodden velforbund. Hvis / når dette går i orden ser det bedre ut. Styret vil be årsmøtet om å få heve medlemskontingenten

til kr 500,- Dette fordi vi ønsker å realisere en del prosjekter samtidig som velet i 2020 feirer 100 år. Feiring av dette koster også penger.

**Saker som styret har prioritert å arbeide med**

Styret har engasjert seg i saker som favner felles interesser .jf. vedtektene.

Dette inkluderer Dugnad, Lekeplass, Badstue, Klokketårn, Trapp, Trafikksikring, Tomt, Veilys, Strøsand, og sist men ikke minst vår tradisjonelle Julegrantenning og mye mer.

**Dugnad**

Det ble avholdt to dugnader i 2018

Den 12. Mai ble vårdugnaden gjennomført med rydding av strender og søppelplukking. Folk stilte villig opp å tok i ett tak for et pent og rent fellesområde i Velet.

Etterpå var det kaffe og kaker ved Salamanderdammen.

Vil også nevne at i høst gikk det hardt utover noen trær i salamanderdammen. Disse må nok dugnaden 2019 rydde opp i. Kommunen har vært og hentet stokkene men lot resten ligge igjen til oss.

Det ble også avholdt en minidugnad på Lekeplassen i Nedre utsiktsvei den 8 September Gjerdet ble malt og det ble luket og rakt, samtidig ble det oppfordret til å klippe hekker og busker som kan være i veien for fri sikt langs veiene våre.

**Innspill til Kommuneplan**

Det ble lagt ned mye arbeid i innspill til kommuneplanen. Det ble blant annet invitert til Gjestebud hos Birgit Rudi og Arne Lendl. Dette viste seg å være en fin måte å diskutere forslag til planen på. Mange gode synspunkter kom opp i dagen.

**Lekeplass**

I 2018 ble det brukt mange timer på vedlikehold av Lekeplassen i Nedre Utsiktsvei. Samtidig som vi har innledet ett samarbeid med Tangen IV borettslag om lekeplassen i Tangen Terrasse. Dette vil vi komme tilbake til i 2019.

**Badstue**

Styrets badstuegruppe bestående av Lily, Jorunn og Ingunn har jobbet mye med å få realisert en badstue i velet vårt. I møte med rådmann og ordfører den 13. februar 2018, ble vi sterkt anbefalt å få laget en mulighetsstudie og konkretisere våre planer nærmere. Dette måtte gjøres for å kunne gi kommunen et beslutningsgrunnlag. Et konkurranseprogram ble utarbeidet og deretter lansert på velets årsmøte 17. april 2018. Vinneren ble enstemmig valgt av juryen: “HOT SPOT” fra Arkitektkontoret Oslo Works. Vinneren donerte premien på 10 000 kr. tilbake i prosjektet. Det ble 1.september 2018 søkt Sparebankstiftelsen om midler til bygging av badstuen, men vi fikk dessverre ikke tilslag på denne søknaden.

Basert på konkretiserte planer med arkitektkonkurransen og en mulighetsstudie som vedlegg til søknaden, ble det søkt om tillatelse til å sette opp en liten badstue i Nesoddtangen vel 21. august 2018. I skrivende stund ligger saken der. Badstuegruppa er tilstede på årsmøtet og kan svare på eventuelle spørsmål.

**Klokketårnet**

Klokketårnet står nå ferdig restaurert å glitrer på Nesoddens Nordligste punkt. Stor takk til mange engasjerte mennesker (ingen nevnt og ingen glemt) Velet bidro med 5000kr til prosjektet.

**Ny trapp til Flaskebekk**

Et stort prosjekt som en egen gruppe fra Flaskebekk Vel, Nesoddtangen vel og Kommunen har samarbeidet om.

Nesoddtangen Vel bidro også økonomisk med Kr 10.000.

Vi er veldig glade for at den gamle slitte trappen har fått en skikkelig løft.

**Trafikksikring**

Styret har en trafikkgruppe bestående av Lars og Kim.

Gruppen har i hovedsak jobbet med å prøve å begrense innfartsparkering i Velet. Det er avholdt møte med Kommunen ang eventuell skilting og andre tiltak. Arbeidet fortsetter i 2019. Gruppa vil være representert på årsmøtet å svarer gjerne på spørsmål.

**Tomt**

Velets utsiktstomt i Gråbeinberget står uberørt til felles glede for våre medlemmer.

Styret skulle gjerne se at denne ble mer benyttet. Vi har derfor gjort undersøkelser angående eventuelle begrensninger som statutter osv.

**Veilys**

Styret har vært engasjert i en sak som Nesodden Velforbund har forhandlet med kommunen om.

Saken så lenge låst ut, da det ikke var politisk vilje til å drifte veilys i såkalte private veier. Men etter relativt hardt trykk fra Velene , ble det endring og midler til både investeringer og drift bevilget. Det hjelper at det er valgår en gang i mellom.

**Strøsandkasser**

Strøsandkassen ble fylt til randen i år også. Ny kasse kom på plass i Tangensvingen.

Etterfylling av kasser ble ikke nødvendig denne vinteren.

**Julegrantenning**

Tradisjonen tro arrangerte styret julegrantenning første søndag i advent. Som vanlig var dette veldig populært og alle de fremmøtte fikk julegløgg og pepperkaker. Julenissen kom også i år med flotte poser til de små. Ca. 150-200 personer fikk med seg at Fremad Janitsjar spilte tradisjonelle julesanger.

Det ble nedlagt mye tid og penger for å få orden på Julelysene og strømtilkobling. Bla ble alle de gamle pærene skiftet ut med LED pærer slik at vi bruke mindre strøm i de kommende år.

**Generell merknad**

Styret oppfordrer alle beboere til å melde seg inn i Velet. Det er oppgaver i skjæringspunktet private og kommunale oppgaver som ikke blir grepet fatt i uten fellesinnsats. Velet har i denne sammenhengen en rolle som pådriver og høringsinstans for kommunen.

Vi samarbeider med Kommunen for å ivareta beboernes interesser. Strende er eksempelvis oftest kommunale, men vedlikeholdet og opprustning av disse skjer etter påtrykk og i samarbeid med velet og beboere.

Vårt område er under stort utbyggingspress. Fortetning innad i velområdet skjer raskt, og øker presset på infrastrukturen innad samtidig som antall reisende med kollektivtransport via Tangen Brygge øker. Velet jobber for å sikre de kvalitetene vi verdsetter ved vårt bomiljø.

**Støtt felleskapet ved å melde deg inn i velet Kontingenten er forslått til Kr 500.-**

**Styret minner om at Nesoddtangen Vel har Vipps, nummer 24213 og at medlemskontingenten kan betales gjennom denne løsningen eller til kontonummer : 05303107810**

Nesoddtangen , 7. April 2019

For styret i Nesoddtangen Vel

Arne Lendl

Leder